Ayaz Quliyev

Ayaz Bəxtiyar oğlu Quliyev (; ) — Azərbaycan əsilli Rusiya futbolçusu, hazırda "Sabah" futbol klubunda çıxış edir.

 Həyatı 
Azərbaycan əsilli futbolçu Ayaz Bəxtiyar oğlu Quliyev 27 noyabr 1996-cı ildə Rusiyanın Moskva şəhərində anadan olmuşdur. Əslən Masallı rayonunun Boradigah qəsəbəsindən olan Ayaz hal-hazırda "Rostov" FK və Rusiyanın gənclərdən ibarət yığmasında yarımmüdafiəçi kimi çıxış edir. Ayaz ailənin ilk övladıdır. Onun futbola marağı uşaq yaşlarından özünü göstərməyə başlamışdı. O, 5 yaşında Moskvada "Spartak-2" idman məktəbinə daxil olur. 2002-ci ildə Ayaz "Spartak"ın altıyaşlı futbolçularından ibarət qrupa keçir. 2011-ci ildə Quliyev Rusiyanın yeniyetmələrədən ibarət milli komandasına daxil edilir.

Orta təhsilini Moskvada bitirən Ayaz ali təhsilini də Moskvada almışdır. 2013-cü ildə Moskva Dövlət Bədən tərbiyəsi Akademiyasına daxil olmuş və 2017-ci ildə Akademiyanı bitirmişdir.

 Karyerası 
2013-cü ildə İngiltərə və Rusiya komandaları arasında keçirilən oyunda Ayaz mükəmməl oyun nümayiş etdirmişdi. O, bu qarşılaşmanın ilk qolunu vurmuş və bu qol həftənin ən gözəl qolu seçilmişdi. Ayaz 2016-cı ilin noyabr ayında Rusiya ilə İsveçrə milli komandaları arasında keçirilən oyunda meydana fasilədən sonra çıxır və oyunun son həll edici qolunu vuraraq oyunun nəticəsini heç-heçə edir.(2:2)
Moskva Spartakının yetirməsi 2017-ci ilin əvvəllərində Mahaçqalanın "Anji" futbol klubuna transfer olmuşdu. Rusiya PL-da keçirilən "Zenit-Anji" futbol klublarının oyununda Quliyev oyunun ən yaxşı oyunçularından biri idi.
2018-ci ildən Ayaz Rusiyanın "Rostov" futbol klubuna daxil olub. Bu yaxınlarda Rusiya PL-nın 4-cü turunun görüşləri zaman "Rostov" futbol klubu "Yeniseyi" qarşılayıb. "Rostov" bu oyunda 4:0 hesabı ilə qələbə qazanıb. Bu oyunda Ayaz 90 dəqiqə meydanda olub. Ayaz vurulan qollardan birinin ötürməsini edib və özü oyunun son və həlledici qolunu vurub. Quliyev bu oyunun da ən yaxşı oyunçusu seçilib. Quliyev 2019-cu ilin yanvarında 3 milyon avro müqabilində "Spartak"Moskva klubuna transfer oldu.

 Qeydlər 

 İstinadlar 

 Xarici keçidlər 
 Futbolçu Ayaz Quliyev Rusiyanın U-17 yığma komandasına çağırılıb
 Azərbaycanlı futbolçunun zərbəsi həftənin ən gözəl qolları siyahısında 
 ayaz quliyev

Kateqoriya:Rusiya futbolçuları
Kateqoriya:Azərbaycanda legioner Rusiya idmançıları
Kateqoriya:Anji Mahaçqala FK oyunçuları
Kateqoriya:Rostov FK oyunçuları
Kateqoriya:Spartak Moskva FK oyunçuları
Kateqoriya:Arsenal Tula FK oyunçuları
Kateqoriya:Ximki FK oyunçuları
Kateqoriya:Sabah FK oyunçuları
Kateqoriya:Rusiya azərbaycanlıları
Kateqoriya:Legioner Rusiya futbolçuları
Kateqoriya:Rusiya U-21 milli futbol komandasının oyunçuları
Kateqoriya:Azərbaycan Premyer Liqası oyunçuları
Kateqoriya:Rusiya Milli Futbol Liqası oyunçuları
Kateqoriya:Rusiya Peşəkar Futbol Liqası oyunçuları
Kateqoriya:Rusiya Premyer Liqası futbolçuları
Kateqoriya:Rusiya milli gənclər futbol komandasının oyunçuları